Alain Casanova

Alain Casanova (s. 18. syyskuuta 1961) on ranskalainen jalkapallovalmentaja ja entinen maalivahti. Helmikuusta 2022 lähtien hän on toiminut Lausannen päävalmentajana.

Ura pelaajana

Casanova aloitti peliuransa piskuisessa INF Vichyn joukkueessa 1980. Hän siirtyi kolme kautta myöhemmin Le Havre AC:n paitaan edustaen seuraa 1980-luvun loppuun saakka. Hän siirtyi 1990 Olympique de Marseilleen, muttei onnistunut pelaamaan ainoatakaan ottelua suurseuran paidassa. Hän oli kuitenkin mukana Euroopan Cupin finaalissa 1991 varamaalivahtina. 1992 hän siirtyi Toulouse FC:n joukkueeseen lopettaen peliuransa violettivalkoisissa 1995.

Meriitit pelaajana

 Euroopan Cupin hopeaa: 1991

Ura valmentajana

Peliuransa jälkeen Casanova on työskennellyt apulaisvalmentajana Toulouse FC:n organisaatiossa vuosien ajan. Vuonna 2006 hän suoritti valmentajantutkinnon ja toimi Élie Baupin apuvalmentajana TFC:n loistaessa Ligue 1:ssä kaudella 2006–2007. Baupin saatua potkut kauden 2007–2008 jälkeen Casanova nimitettiin toukokuun lopussa TFC:n uudeksi päävalmentajaksi.Casanova succeeds Baup at Toulouse Casanovan ensimmäinen kausi Toulousen peräsimessä oli menestyksekäs ja seura sijoittui komeasti neljänneksi päästen mukaan Eurooppa-liigaan. Toulouse selvitti tiensä lohkovaiheeseen, jossa se kuitenkin jäi kolmanneksi ja putosi jatkosta. Europelien tuoma tiivimpi ottelutahti hyydytti Toulousea kotimaan liigassa ja sijoitus oli kauden 2009–2010 päätteeksi vasta 14s: Kaudella 2010–2011 TFC ei myöskään ole päässyt terävimmän kärjen mukaan, mutta siitä huolimatta seura teki maaliskuun lopussa kaksivuotisen jatkosopimuksen Casanovan kanssa.CASANOVA EXTENDS TOULOUSE DEAL Kausi päättyi lopulta kahdeksanteen sijaan.

TFC jatkoi myös seuraavilla kausilla turvallisesti Ranskan liigan keskikastissa. Casanova luotsasi joukkueen sijoille 8 ja 10, eikä suurempaa menestystä tullut myöskään cupeista. Toukokuun alussa 2014 TFC ilmoitti tehneensä kaksivuotisen jatkosopimuksen Casanovan kanssa. Seura oli sillä hetkellä liigassa yhdeksäntenä.Casanova jusqu'en 2016 Kausi 2014/15 oli Toulouselle vaikea ja joukkue putosi keskikastista putoamiskamppailuun. Casanovan pitkä ura TFC:ssa päättyi lopulta maaliskuussa 2015, kun putoamiskamppailuun vajonnut seura purki valmentajan sopimuksen.Alain Casanova quitte Toulouse 

Kesäkuussa 2016 Casanovasta tuli Ligue 2-seura RC Lensin päävalmentaja.CASANOVA VA SIGNER À LENS Lens taisteli Casanovan johdolla noususta takaisin pääsarjatasolle, mutta joutui lopulta taipumaan tasaisessa nousutaistelussa neljänneksi. Eroa nousukarsintoihin edenneeseen Troyes'een jäi vain piste. Kausi 2017/18 lähti sen sijaan kehnosti käyntiin ja Lens hävittyä neljä ensimmäistä sarjaottelua Casanova sai potkut elokuussa 2017.Ligue 2 : Lens suspend son entraîneur Alain Casanova, Sikora attendu

Kesäkuussa 2018 Casanova palais kolmivuotisella sopimuksella Toulousen päävalmentajaksi.Alain Casanova s'engage pour trois ans au TFC Casanovan johdolla Toulousen kausi 2018/19 sujui alavireisesti ja joukkue säilytti liigapaikkansa vain neljän pisteen turvin ja oli 16:s. Kausi 2019/20 lähti liikkeelle myös heikosti ja seura erotti Casanovan lokakuun alkupuolella 2019.CASANOVA ET TOULOUSE, C'EST FINI

Casanova palasi valmennustehtäviin reilun kahden vuoden tauon jälkeen, kun Sveitsin liigassa putoamiskamppailuun juuttunut Lausanne palkkasi hänet päävalmentajakseen.ALAIN CASANOVA EST LE NOUVEL ENTRAÎNEUR DU FC LAUSANNE-SPORT!

 Lähteet 

Luokka:Ranskalaiset jalkapalloilijat
Luokka:Ranskalaiset jalkapallovalmentajat
Luokka:Vuonna 1961 syntyneet
Luokka:Elävät henkilöt